# Hensikt

Prosedyren beskriver hvordan barnas sikkerhet skal ivaretas når barna er på tur i regi av barnehagen. Ansatte skal planlegge og gjennomføre turer slik at barna er sikre og trygge, og passe på at det ikke oppstår situasjoner som utsetter barna for fare. Ansatte skal ikke gå tur alene med barn.

# Målgruppe

Alle ansatte

# Planlegging og informasjon

Turer utenfor barnehagens område skal planlegges. Turen legges opp etter barnas forutsetninger og behov, og det må tas hensyn til eventuelle spesielle behov hos enkeltbarn. Det må avklares hvor turen skal gå, behov for transport, hvor lenge turen skal vare, og hvilke barn og voksne som skal være med.

Mobiltelefon skal tas med på alle turer. Det vurderes om førstehjelpsutstyr skal tas med.

Styrer skal være informert om turen.

Foreldre informeres så godt som mulig. Det informeres om planlagte turer i månedsplan eller i eget skriv. Det kan gjennomføres spontane turer selv om foreldre ikke er informert skriftlig.

# Personalets oppgaver

I forkant av tur ut fra barnehage gjennomfører avdelingspersonalet en risikovurdering for å ivareta sikkerhet, hvilke risikoer kan reduseres på forhånd. Risikovurdering gjennomføres ved å bruke DagRos – Tur ut fra barnehagen – Formsskjema.

Før turen begynner avtaler personalet hvem som har ansvar for hvert enkelt barn, og fordeler andre oppgaver seg i mellom. Når barnegruppen er til fots skal alltid minst én voksen gå henholdsvis foran og bak gruppen. Det må også avtales samlingspunkter i løpet av turen, der barn og voksne samles for opptelling. Det må også avtales hvilke oppgaver personalet har ved av- og påstigning på buss, og hvordan personalet kan sikre barna på bussturen.

For å forhindre skader og ulykker på barn på turområder utenfor barnehagen utføres det sjekkliste ved ankomst til turområdet. Kontrollen av turområdet gjøres visuelt og ved hjelp av Formsskjema Sjekkliste turområde.

# Informasjon til barna

Før turen starter går personalet gjennom turen med barna. Hvert barn informeres om hvem av personalet som har ansvar for dem, om hvor turen går, og andre kjekke ting som de kan glede seg til.

# Gjennomføring av turen

Turen bør alltid gjennomføres som planlagt, med mindre det oppstår ting underveis som krever at planen endres. Dersom det skjer uforutsette ting må barnas sikkerhet og trygghet ivaretas. Dersom planen for turen endres skal det gis beskjed til styrer.

Når turen er avsluttet, gis det beskjed til styrer.

# Interne referanser

* Formsskjema «DagROS – tur ut fra barnehagen»
* Formsskjema «Sjekkliste turomårde»